
La Plastika arto de la Nigrulo 

Atributo de lia filozofi religia pensado 


Bildoj apartenantaj al la nigrulplastiko alvenis al ni relative mult- 
nombre. Kvankam originaj de regiono tre vasta, kie vivas multnombraj 
etnci ne konantaj unu la alian, ĉiuj tamen montras frapantan similecon. 

La aĝo de tiuj bildcj ne povas esti tre granda ; pro la manko de 
duraj instrumentoj oni tranĉis ilin plej grandparte el ligno. Praktike ne 
estas eble iJin enklasigi laŭ la periodo de la kreado. Plej parte lli estas 
variantoj, kopioj au imitoj de pli frue ekzistintaj skulptaĵoj, kiuj tra jar- 
centoj, sin alkroĉis al maljunega tradicio. 

La kruda formo de la skulptita korpo certe ne estas la rezulto de 
manko de kapableco. La dika kapo, brute tranĉita, la longa trunko, la 
mallongaj brakoj kaj kruroj, estis verŝajne en la griza historio la kopio 
de ekzistanta nigrultipo. Ankoraŭ nun, inter la nigrularo de Kongo. 
oni trovas personojn sendube similantajn al la tradicia formo de la 
nuntempa plastiko. La formoj de tiu malnova raso konserviĝis en la 
bildarto kaj iĝis klasikaj. Mi ankaŭ estas certa ke por la nigrulo ne 
temas pri idealigitaj formoj, simetrie vidataj, kiuj vole neas la naturajn 
formojn, kaj volus rimarlcigi ian econ, kiel ekzemple : dikigi la kapon 
por ke oni pensu al la ejo de saĝeco kaj povo. 

La fcrmo estas fiksita laŭ ke ĝi pli frue estis la realeco. La formo 
estas la kopio de tipo kiu ekzistis en la pli frua historio. Tiu praaĝa 
tipo iĝis klasika, kaj tradicie oni transdonis tiun formon ĝis la nun- 
tempa generacio, malgraŭ la fakto ke artisto kaj popolo, tra la jar- 
centoj iĝis aliaj tipoj. 

Cenero en la ĉeno* 

En la impulso sin esprimi, la nigrulartisto estas ligita al fiksitaj 
manieroj de kiuj li ne povas sin distanci, ĉar lia produktado havas 
praktikan celon, kaj nek celas doni estetikan ĝuon, nek kaŭzi emocion 
pli altan ol la pure materiala zorgo. 

Ĉe Ja nigrulo la bildarto estas la kreo de tiaj objektoj kiajn li 
sentas esti la necesaj objektoj lau lia filozofLreligia pensado. Tiu filo- 
zofi-religia pensado estas la rezulto de lia propra animstato, pli kon- 
vinke sentita ol intelekte difinita. Eĉla nigrulo mem ne povus vortigi 
tiun ideon. sed profunde li sentas ke estas tiel, ke ne povus esti aliel. 
Ne estas kredo sed estas scio. 

La eterna nostalgio de la homaro, la emo koni originon kaj finon, 
konvinko de la limeco de ĉiu afero kaj, profunde en si, la deziro al la 
eterna, la senlima kaj senfina, ekzistas, nekonscie, en la nigrulartisto. 
Komenco kaj fino, kunfluantaj, estas la praenergio, le esenco de la 
vivo. En tiu praenergio radikas la homo per la prapatroj. Laŭlonge tiu 
linio, al li venas la esenco de la vivo ; sen tiu linio, la vivesenco estas 
barita kaj la daŭrigado de la vivo iĝas ne plu ebla. La homo estas ero 
en la ĉeno de la praenergio kiel komenco, tra prapatroj kaj idoj, ĝis 

la praenergio kiel fino. La prapatroj, mortaj dum la jam longtempe 
pasintaj periodoj, aŭ hieraŭ, bonaj lcaj malbonaj, daŭrigas vivi, eterne 
plenumantaj sian taskon de gvidanto de la vivenergio, animantaj ĉion 
kaj loĝantaj en ĉio, kaj ili estas la objektoj de religiaj zorgoj. 

Teni la kontakton kun la antaŭuloj, sekurigi idaron, plifortigi la 
linion per kiu la praenergio alvenas, estas celo kaj kialo de la magio. 
La plastikc produkto de artisto, havas sian taskon en tio, ne kiel 
artaĵo sed kiel ilo. 

Magio* 

Originalan enklasigon de la nigrulplastiko oni povus fari en 
la senco de nia antaŭe esprimita opinio, laŭ Ja celo volita per la 
kreado : ligi la animojn de la prapatroj por ke la vivesenco daŭrige 
alvenu al la vivantoj ; protekti la ekzistantan rason ; certigi al si idaron. 

Por la unua grupo tipika estas la aro de reĝbildoj de la Bakuba- 
popolo ; ankaŭ la ĉie disvastigitaj prapatro-bildoj. Rimarkindaj ankaŭ 
estas kelkaj bildoj de la Basonge-popolo, kiuj montras la prapatron 
portantan specon de korno sur la fronto aŭ kapo . . . Kelkaj maljunuloj 
certigis min, ke tiu tiel nomita korno fakte estis la reproduktorgano de 
la prapatro, Tio denove povus montri kiel la daŭrigo de la raso, la 
reproduktado, estas gravplena por la nigrulo. 

Por protekti la vivantojn kaj certiĝi pri idarc, ambaŭ eroj en la 
ĉeno de la praenergio kiel la ideala solviĝo de ĉiu vivo, la plastiko nur 
kreas la ujon en kiu multfoje la magiisto kaŝas la magian substancon. 
Tipikaj estas la bildoj. en kies ventro tiu substanco, kapabla influi la 
nevideblan, sin trovas. La ventro estas la kesto de la ekvekiĝanta vivo, 
la ideala konservujo de la plej valora. Rimarkindaj ankaŭ estas la 
virino bildoj kun poto antaŭ la ventro ; kaj inter alia la kutimo ĉe la 
Aluundapopolo, ke la Swana Mulunda, la virino plej alte honorinda, 
la patrino de la tribo, post la morto de la suvereno — laste morta ero 
en la ĉeno de la praenergio — konservas la brakringon, simbolo aŭ 
fonto de lia povo, sur sia ventro, ligitan, ĝis ke oni indiku la novan 
suverenon — sekvanta ero en la ĉeno. 

La magia substanco, konservita aŭ ne en bildo, ankaŭ povas esti 
fabrikita pcr pliigi la vivesencon de la individuo posedanta la substan- 
con, pere de la ŝtelado de vivesenco al la fonto de la praenergio, aŭ 
per ŝtelado de la vivesenco de aliaj personoj. La najlobildoj, mult- 
nombre trovitaj en la regiono de la malsupra Kongo-rivero, certe servis 
por malbonfari, tio volas diri : ŝteli vivesencon de aliaj. 

Morto ne estas fino. 

Klare ankaŭ estas por la nigrulo, ke la vivesenco de la individuo 
ne malaperas kun la morto. La fakto ke en la lasta, bedaŭrinde ankoraŭ 
ĉiam daŭriganta batalo inter Baluba kaj Bena Lulua. la venkantoj 
enpoŝigas korpopartojn de la viktimoj, pruvas ke la magiisto, por pro- 
tekti la venkanton kontraŭ la vivesenco de la venkitaj malamikoj, au 
por ŝteli tion, devas disponi pri parto de la korpo, kaj plej eble pri tiuj 
partoj en kiuj la vivesenco ĉefe sin trovas. Por la magio tiuj korpo- 

partaj servis lciei kontaktiloj. Multaj bildoj, inter aliaj la najlobildoj 
servis por kapti la kontakton kun la viktimo. 

Ekstere de la temo de tiu artikolo, mi ŝatus ankail rimarkigi ke 
flanke kaj ofte nesepareble de la magio, evoluis speco de kuracarto. 
En kelkaj regionoj traktado per hormonoj estas konata. 

Kiel mi klopodis montri, la plastika nigrularto, kiel kreaĵo de la 
belo, ne ekzistas. Certe, tiu opinio alportos al mi malpli favoran kritikon 
de kelkaj artistaroj ; kaj estus tre agrable al rni, se foje mi estus devi- 
gata ŝangi miajn opiniojn kontraŭ pli altnivelaj. Mi ne dubas ke ekzis- 
tas inter la nigruloj, kiel inter ĉiuj homoj, artistoj kiuj amas belecon 
kaj klopodas esprimi siajn senton kaj ideon per rimarkinda kreaĵo ; sed 
ĝis nun, Ja nigruiartisto estis mallibera, ligita per tre malnovaj devoj de 
konvinko kaj tradicio. La lasta generacio tamen, per impulso de eŭro- 
panoj, jam sukcesis estigi valorajn kreaĵojn. Ni esperu ke tiu atingaĵo 
ne pereos en la hodiaŭa ĥaoso. 

Andre CLAEYS (Brugge). 


KOMUNIKO DE BEFA 

Estimataj Gesamideanoj, 

B.E.F.A. estas organizo por fervojistoj esperantistoj. Ni havas membrojn en 
pluraj urboj. 

Ni disponas pri: 

1 0 Anoncspaco cn la fervojaj grupavizoj kaj en la oficialaj organoj de nia fervoja 
societo: « Het Spoor » kaj « Le Rail ». 

2° Kelkaj kolorfilmoj kaj diapozitivoj pri diversaj E-temoj per kiuj ni facile 
povas agrabligi kelkajn de viaj kunvenoj. Tiun servon ni disponigas al vi 
tute senpage. 

Por nia reciproka avantaĝo rii proponas al vi por aperigi ĉiumonate tutbelgian 
E-kalendaron en la fervojaj publikaĵoj. 

Por tio vi bonvolu informi nin pri: 

a) Loko, dato kaj horo de viaj kunvenoj 

b) Loko, dato kaj horo de viaj E-kursoj 

c) Eventuale pri via programo por la fino de '61 kaj por 1962. 

POR FESTOTAGO.T ! 

La Nederlanda Mondfederalista Asocio, sekcio de la « Mondasocio de Mond- 
federalistoj », eldonis belaspektan duoblan karton (10x18 cm), kiu montras kvin 
diverskolorajn infankapetojn — simbolon de la homara unueco — kun la sek- 
vanta teksto: 

« Ne povas esti nacia sekureco sen mondpaco, ne mondpaco sen internacia 
»justeco, ne internacia justeco sen jura mondordo, ne akceptebla, efika mond- 
»ordo scn institucioj, kiuj kreas mondleĝojn kaj kiuj povas devigi al ties 
» plenumo. » 

La Asocio presigis la kartojn en nederlanda lingvo kaj apartan kvanton en 
Esperanto. Ni promesis informi la esperantistojn pri tiu escepta eldonaĵo. Ni 
volonte instigas la legantojn mendi tiujn kartojn, por ke la iniciativo de niaj 
mondfederalistaj amikoj ne estu fiasko. 

Oni povas uzi ilin ĉe ĉiuj festaj okazoj: Kristnasko, Novjaro, Pasko, nas- 
kiĝtagoj kaj ankaŭ por leteroj, ĉar restis sufiĉa spaco por skribo. La Universala 
Esperanto-Asocio en Rotterdam bonvolis prizorgi la vendadon de la kartoj. 

La prezo dc unu karto kun koverto estas unu stelo (0,25 gld.). Sendkostoj 
por 4 ekzempleroj: 0,40 st. (0,10 gld.). 

La kartoj (minimume 4 ekzempleroj) estas mendeblaj ĉe 

U.E.A., Eendrachtsvveg 7, ROTTERDAM, Nederlando. 

POEMARTO 

Niaj legantoj ne sufiĉe konas la originalajn esperantajn poema- 
roĵn. Tamen ekzistas belegaj kaj interesegaj. Tial ni publikigas hodiaŭ 
tri poemojn. Ni komencas per la poeziplena poemo kiun la Finna Aini 
Setala dediĉis al la “ infano ”. 

Infano, antaŭ viaj piedetoj 
eĉ potenculoj kun humT genuas, 

Per viaj rozpetalaj manfingretoj 
malbonojn, koran froston vi detruas. 

Ĉe via lito ne ekzistas tia 
malico, kiu ne fariĝas beno. 

Sub via sunokul’ forbrulas ĉia 
amaro, skeptikemo kaj veneno. 

La serĉa palp’ de via mano varma, 
ho, kiom ĝia teno nin katenas ! 

Aŭtunas se vi alrigardas larma ; 
printempajn birdojn via rid' entenas. 

Konfesu ke ne nur patrinoj sentas sin emociitaj legante tian poe- 
mon. La tutaj amindeco kaj dolĉeco de formiĝanta infana vivo kuŝas 
en ĝi. 

Rimarku la komparojn : okuloj kiel suno, mano kiel rozpetalo. 
Admiru la bildojn en la du lastaj versoj. Ni prenis ĝin el “ Burĝonoj ”, 
tre bela eldono de Vilho Setala el Helsinki Finnlando. 

UNU EL NI (William Auld) 

Sidas sub lampo. 

Legas librojn. 

“ Edukiĝas ”, 

Fariĝas ĉiutage pli ĉifona. 

Tri tagojn lasas ŝimi 

sian barbon. 

Dek jarojn lasas ĝibi 

siajn ŝultrojn. 

L edzinon kokri lin senzorge lasas, 

Kaj ĉiutage pli senrisortiĝas 

Ĝis iam miro estas jam maroto, 

Kaj, kvazaŭ nuda marmolusk' en konko, 

Li timas trudi kapon en eksteron. 

Kaj tro malfrue 

Konstatas, ke nenion li plenumis, 

Repensas al iama knab’ sincera 
Kies intenco arda ne sufiĉis, 

Kaj 

Sidas sub lampo. 

Legas librojn. 

Kadukiĝas. 

(E1 : Unufingraj Melodioj *\ Eld. Stafeto en La Laguna). 
Kia terura poemo ! Sed, kia terura realaĵo . . , ĉe multaj homoj ! 
Kaj samtempe ĝi estas averto. Ni danku la poeton kiu tiel efike, ĉar 

Ciel klarege, montras al ni realaĵon kiun ni ofte ne volas vidi, Ni, Flan- 
droj, legante ĝin, pensas pri kelkaj poemoj de G. Walschap aŭ W. 
Elsschot. I3i estas ja samspecaj. 


SALUTO AL GASTON WARINGHIEN 

(kiu tradukis la robaiojn de Omar Kajam el Persujo 
en Esperantajn aleksandrojn) 

La cirklo de la tempo plenas 
post du jarmiloj da meandro : 
denove kontraŭ 1’ Perso venas 
Aleksandro ! 

KAJ JAM en pat’ de Varingjen’ 

(ĉi majstro de la kulinaro !) 
fritita kiel haring\ jen 

OMARO ! 

Se vortostoko ne sufiĉis 
por ia vesto de Persio, 
nu, persa robo simple iĝis 
Robado ! 

Viro de Y muzo. aŭ muzulo, 
ho, kiel lerte via mano 
triumfis en la vers-formulo — 

Muzulmano ! 

Do nun vi montras, post riveP 
de gramatik’ kaj poetiko, 
jam la maturan frukton de Y 
Persiko ! 

Aŭ se 4 persismo indas je 
aldonas al la vortolisto, 
ni diru : jen la frukto de 
Persisto ! 

Tiu persismo diafane 
montras, per analiza skismo, 
ke kreas via fort’ vulkane 
Per sismo ! 

Vi vadis en la persa fluo, 
kaj interpretis serenade, 
logante nin al alta ĝuo 
pers-vade ! 

Sufiĉe ! Estas aksiomo 
por ĉiu literato, ke 
Gastono estas granda homo 

PER SE ! 

Kia vortludado ! Kia vortĵonglisto tiu . . . Raymond Schwartz ? 
Jes ! Sed ! Tiu-ĉi poemo estas de . . , Reto Rossetti ; kaj estas ĉerpita 
el “ Pinta Krajono ” kiun eldonis ankaŭ Stafeto de Dr. J. Regulo- 
Perez. Mi aldonu ke en tiu poemkolekto estas rondeloj kiuj egalas 
tiujn de Dr. K. Kalocsay, tiu majstro de la rondelo ! 

UistoRiA knoniko 

U tieL nomAuj «nekonatoj metioj» 


En nia lando oni komprenas en la diraĵo “ nekonata metio aŭ 
profesio ” iun profesion por kiu oni ne bezonas havi specialajn kapa- 
blojn nek iajn specialajn preparojn, iun metion kiu ne renkontas gran- 
dan estimon, faritan plejparte de iom humildevenaj personoj, sed metio 
kiu alportas al tiu metiisto sufiĉe grandan enspezon, duonsekretan, kaj 
do ne konatan. A1 tia speco apartenis sendube en la Mezepoko 3a metio 
de torturisto. Oni nomis lin ankaŭ pendigisto ; kaj eĉ kuiristo. Efek- 
tive, li devis ekzekuti la mortpunaljuĝon ; kaj tio fariĝis laŭ tre varia 
maniero : la senkapigo, la pendigo, la dronigo, la strangolado ktp. ktp. 
Cetere li devis ankaŭ plenumi la aliajn punaljuĝojn ne mortigajn : tor- 
turado, senmanigo, senokuligo, kaj tre multaj aliaj punoj. 

Ĝenerale oni ne havis multe da respekto (jes timo !) por li. Pres- 
kaŭ ĉiam estis iu el la mallibera klaso (ekz. servutulo) kiu estis elektita 
por okupi tiun postenon. Povis eĉ okazi ke lia (pra)patro estis mem 
krimulo. Ja okazis fojfoje en la frua mezepoko ke oni ne estis trovinta 
ekzekutiston kaj tiam unu de la krimuloj povis savi sian vivon morti- 
gante la aliajn. Li kutime restis profesia ekzekutisto. En Gent estas 
konata la kazo de du krimuloj — patro kaj filo — kaj la filo kiu laŭ- 
juĝe ekzekutis sian patron, ricevis poste liberecon kaj iĝis profesia 
torturisto, Tiu ĝenerala malestimado trovis sian elmontriĝon en kelkaj 
regionoj kie la ekzekutisto devis porti specialan flavan vestaĵcn. (En 
aliaj regionoj ruĝa vestaĵo). 

Sed tiu metio estis tre profitdona ! Unue. Li ricevis fiksitan salaj- 
ron laŭ la punaljuĝo kiun li devis plenumi. Due. Li povis liveradi la 
necesaĵojn por la mortigo ; ekz. pajlo, por 3a brulŝtiparo, aŭ ligno ; 
kandeloj, ĉenoj, kaj diversaj feraj iloj. Kompreneble li gajnis ĉiufoje 
iom da mono en tiu komerco. Trie. Li povis ankaŭ liveri la longan 
blankan verstaĵon kiun devis porti la mortkondamnitoj. Kvare. Ĉio kion 
portis la mcrtkondamnito, je la momento de la mortigo, estis por la tor- 
turisto. Tiamaniere tiu persono povis komerci en jam portitaj vestaĵoj ! 
Kvine. Lia komerco ne limiĝis al nur tio ! Li ja vendis diversajn fune- 
brajn artikolojn ekz. pecoj da ligno, najloj, ŝnuroj de la pendigilo ! 
Eĉ sango ! (Multaj personoj kredis ke tia sango, miksita al nutraĵo de 
bestoj, plifortigis tiujn bestojn!) aŭ detranĉitaj manoj, fingroj, pied- 
fingroj ktp. Multaj mezepokaj personoj fieris, aŭ sadiste ĝ.uis posedi 
tiajn objektojn ! Alia afero estas ke oni konservis tiajn objektojn kiel 
relikvojn, se la mortigita persono estis konsiderata kiel sanktulo. Sese. 
Multaj konsultis lin kiel hirurgon. Li ja estis akirinta bonan konon de 
la homa korpo ; kaj aliflanke la kuracisto ne estis la persono kiu opera- 
ciis. Li nur donis konsilon. Aliaj devis operacii ; ekz. la barbisto ! Do, 
se iu malsanulo devis esti liberigata de malsana kruro aŭ piedo aŭ iu 
ajn korpoparto, oni tre ofte demandis al la torturisto por fari tion . . . 
kontraŭ ne modesta pago ! Sepe. Kvazaŭ la metio ne estis sufiĉa por 

vivteni lin, la urbestraro offce donis al li aliajn taskojn aŭ okupojn, 
ĝenerale ne ŝatatajn, ekz. kontrolo pri la banejoj (kiuj havis malbonan 
famon en tiu tempo !) pri la fifamaj trinkejoj-diboĉejoj. Ankaŭ estis li 
kiu devis kapti vagantajn hundojn kaj senfeligi ilin. Ĉio kontraŭ iu 
pago. Oke. En tiuj tempoj la ekzekutadaj estis publikaj . . . kaj eĉ pu~ 
blikaj amuzigiloj ! Kiam altrangulo devis esti senkapigata, staris multaj 
benkoj ĉirkaŭ Ia publika loko. Nu, estis la torturisto kiu havis la rajton 
aljuĝi al ĉiu sian lokon (legu : vendi tiun, aŭ pli bonan lokon). Deke ; 
kaj laste. La familianoj de mortkondamnitoj ofte donis rekompencon al 
la torturisto se li volis plej eble multe rapidigi aŭ malpli dolorigi la 
mortigon. 

Post ĉio tio vi ne miros se la mezepoka torturisto estis iu kiu povis 
kolekti kapitaleton. Malgraŭ la nebona famo kaj malestimo, tiuj tor- 
turistoj klopodis por heredigi la funkcion en la familio. Tiel en Parizo 
dum du jarcentoj tiu okupo iris de patro al filo en la familio Sanson. 

Drs. F. R. 


Firma Van Iseghem & Verstraeten, 

P.V.B.A. 

st BCRnARdse steenuec,, 63i hoBoken 

vitRAloj - speguioj - „ secuuit’’vitRo 
kolompitAj vitpoj 
AluminiAj senirustikAj stAngoj poR 
kupoloj 

vitRo-cemento poR tutvitRA-konstRuĴAOj 
mAstiko 

teLefoon 37.88.20 


POI.A RADIO SENDAS CIUTAGE EN ESPERANTO ! 


Horo : 16,30 ĝis 17a h. Mezeŭropo temfpo. 

Ondlongo : 31; 01 m (9675 kc/s) 

41,12 (7295) — 48,43 (6195) kaj 249 M (1205 kc/s) 

Programo: 

lundo: felietono pri politiko, socio, ekonomio, esperanto, scienco 
mardo: pola muziko 

merkredo: kulturo; koncerto kun bondeziroj 
ĵaŭdo: aktualaj temoj; respondo al leteroj 
vendredo: literaturo; pri Polaj kaj Esperantistaj verkoj 
sabato: la pasinta semajno en Pollando 

dimanĉo: panoramo pri internaciaj okazaĵoj; esperantista magazino 

KONGRESOJ. 


1) 47'a Universala Kongreso de Esperanto Kopenhago 
4-11 augusto 1962. 


Sub la Alta Protektado de la Dana Ĉefministro Viggo Kampmann 
OFICIALA KOMUNIKO 

Rotterdam, la 1-an de oktobro 1961. 

GRAVA! 

En kunligo kun la nova Kongresa Regularo, bonvolu noti la jenajn 
gravajn ŝanĝojn : 


1 ) La aliĝiloj kaj ĉiuj kotizoj estu senditaj al la oficialaj Kon- 
gresaj Perantoj aŭ rekte al la Centra Oficejo de U.E.A ., Eendrachts - 
weg 7 , Rotterdam-2 , Nederlando . 

Nur la danaj aliĝantoj sendu la kotizon kaj la aliĝilon al : 47-a 
Universala Kongreso de Esperanto, Kopenhago K., Poŝtĉekkonto 3266. 
Ĉiuj korespondaĵoj estu adresitaj al la Konstanta Kongresa Sekretario 
ĉe la C.O. de II.E.A. 


2) La kotizoj ĝis la 3La de decembro 1961 estas la jenaj : 


76,- 
38,— 
28,50 


Kongresano n.gld. 40 

Edz(in)o de kongresano n.gld. 20, 

Junul(in)o ĝis 20-jaroj n.gld, 15, 

Student(in)o de 20 ĝis 30-j. n.gld. 25, 

Blindulo kaj ties gvidanto n.gld. 20, 

Individua Membro de U.E.A. rajtas rabaton de 5,'— n.gld. 
(d.kr. 9,50). 

Edzino de membro rajtas rabaton de duono de tiu sumo. La rabato 
ne validas por la aliaj kategorioj. 

Atentu ke la kotizoj kaj la indikoj pli frue publikigitaj NE PLU 
VALIDAS. 


aŭ d.kr. 
aŭ d.kr. 
aŭ d.kr. 
aŭ d.kr. 47,50 
aŭ d.kr. 38,— 
rabaton de 5, 


Baza Artikolo kaj Enciklopediaj Notoj : 

Lokaj Esperanto-Societoj estas petataj organizi almenaŭ unu in- 
formvesperon pri Kopenhago, pri Danlando kaj pri la 47-a Universala 
Kongreso. Por tio estas havebla ĉe la C.O. de LI.E.A. la jena mate- 
rialo (senpage ricevebia) : 

a) baza artikolo pri Kopenhago, 

b) enciklopediaj notoj pri Danlando, 

c) magnetofona programo pri la Kongreso. 

Unua Bulteno : 

La 8-paĝa elegante eldonita Unua Bulteno de la 47-a Universala 
Kongreso, kun bildoj pri Kopenhago, listo de Perantoj kaj provizora 
programo estas senpage ricevebla, kune kun la aliĝiloj, ĉe la C.O. de 
U.E.A. 


Antaŭ-Kongreso : 

La oficiala Antaŭ-Kongreso okazos en Helsingor, Danlando, de 
la 29-a de julio ĝis la 4-a de aŭgusto 1962. 

Prospektoj, kun kompleta programo kaj aliĝilo, estas riceveblaj ĉe: 
L. Friis, Ingemannsvej 9, Aabyhoj, Danlando aŭ C.O. de U.E.A. 

Kotizoj FCopenhago 1962 



ĝis 31 

12 61 

Ind. 

membro 
de UEA 

ĝis 31 

f-3-62 

ind. 

membro 

de UEA 

ĝis 3C 

16-62 

ind. 

memfcro 
de UEA 

Kongresano 

560 F 

490 F 

644 F 

574 F 

721 F 

651 F 

Edz(in)o 

280 F 

245 F 

322 F 

287 F 

361 F 

326 F 

Junul(in)o gis 20 j. 

210 F 

— 

242 F 

- 

273 F 

— 

Studentoj (20 j gis 30 j.) 

350 F 

— 

403 F 

— 

455 F 

— 

Blindulo &. gvidanto 

280 F 

— 

322 F 

— 

361 F 

— 


Pagu ai F~inc J. Terryn, Gent, je la konto de FL. L. E. 

2) La 8a Beneluksa Kongreso de Esperanto. 

En la kadro de la beneluksa kunlaborado la haga sekcio de 
L.E.E.N. organizos la 8an Beneluksan Kongreson de Esperanto en la 
venonta jaro 1962a dum la Pentekostaj tagoj en la konferencejo 
“ Overvoorde “ tuj apud Hago. 

La kongreskotizoj estos : 
ĝis 3L12-1961 [ 10,— [ 18,50 *) 

ĝis 31- 3-1962 f 12,50 f 21,— *) 

ĝis 15- 5-1962 f 15,— f 23,50 *) 

*) Inkluzive du tranoktadoj kaj du matenmanĝoj ! (La prezoj de la 
hoteloj por unu tranoktado varias de f 8,50 ĝis f 16,— ! !) 

Sed nun jam oni anoncas la kongreson por ke la gekongresontoj 
sufiĉe frue povu rezervi tiujn tagojn kaj . . . kapti la okazon unikan 
tranokti je tiuj treege malmultekostaj prezoj. 

Ĉar verŝajne oni scias ke dum Pentekosto multegaj turistoj ŝatas 
viziti Hagon kaj la marbordon de Scheveningen (jam 4, 5, 6, monatoj 
antaŭ Pentekosto kaj Pasko tiuj turistoj mendas preskaŭ ĉiujn hotel- 
ĉambrojn) kaj due . . . nur por 100 kongresanoj la haga kongreskomi- 
tato povos prizorgi la tranoktadon je tiuj malaltaj prezoj kaj trie . . . 
oni jam nun povas komenci ŝpari monon por la kongreso ! Do senpro- 
kraste enskribigu vin nun por ĝui la malaltajn prezojn de tranoktado 
en la konferencejo mem. Prenu vian plumon kaj skribu tuj al : la 
sekretariino de la kongreskomitato beneluksa : 
s-ino I.M.J. Dijkhoff-Lenze 
van Trigtstraat 20, tel. : 070-243923 
's-Gravenhage (Nederlando) 

3) La Germana Esperanto-Junularo invitas vin kore al sia 
5a Internacia Seminario 

okazonta sub la honora protektado de la ĉelurbestro de Koin, s-ro Theo Burauen, 
de la 27a de decembro 1961 vespere ĝis la 2a de januaro 1962 tagmeze en la tute 
nova kaj tre moderne junulargastejo de Koln-Deutz, situanta vid-al-vide de la 
gotika katedralo kaj la centra stacidomo de Koln. 

Prof. D-ro Ivo Lapenna (London) kaj Prof. Lucien Laurat (Paris) preiegos 
pri la aktuala temo: 


Usono kaj Soveta Unio 

Ĉu eblas kunekzistado de la du kontraŭaj socisistemoj ? 

La programo konsistos krome el vizito al Koln, ekskurso al Bonn, la sidejo 
de la Germana Federacia Registaro (vizito al la Parlamentejo, Beethoven-Domo 
kaj aliaj vidindaĵoj), film- kaj lumbildprezentadoj kaj silvestra balo. 

Pro ŝtata subvencio la kotizo (enhavanta loĝadon, ĉiujn manĝojn kaj semi- 
nariajn aranĝojn) estos nur 48,— GM por gepartoprenantoj malpli ol 25-jaraj 
kaj 60,— GM por pliaĝuloj. Parto de la vojaĝkostoj (ĝenerale 50 %) sur la linioj 
de la Germana Federacia Fervojo estos repagata al la gepartoprenintoj malpli ol 
25-jaraj. 

Por plifaciligi la organizan laboron, bonvolu sendi kiel eble plej baldaŭ vian 
aliĝilon kaj antaŭpagon de 10,— GM al la Organiza Komitato aŭ al la landa 
peranto. Aliĝo sen antaŭpago ne validos. La limdato por aliĝo estos la la de 
novembro 1961. La cetero de la kotizo estos pagenda je alveno. 

Koran bonvenon en Koln ! 

La Federacia Estraro de GEJ kaj la Organiza Komitato de la 5a 1S: 

Bonvolu sendi aliĝilon kaj antaŭpagon al la sekretario de la Organiza Komitato, 
s-ro Llrich Lins, Gemarkenstrasse 146, Koln-Dellbruck, Germanujo (poŝtĉek- 
konto: Karlsruhe 545 77. Deutsche Esperanto-Jugend, Oldenburg/Oldb.) aŭ al 
jenaj landaj perantoj: 

Belgujo: F-ino Leona Meurrens, Naamse Straat 78, Leuven; Poŝtĉekkonto: 
S-ro Leo Meurrens, Leuven, 40.70.02. 

4) Triianda Renkontiĝo. 

Depost jam monatoj, S-ro N. Smith, delegito UEA en Dover, 
Anglujo havis la planon plivigligi esperantistan vivon en la urboj ĉir- 
kaŭ la markolo de Calais (Norda Maro). Tio rezuitigis planon pri 
trilanda renkontiĝo de geesperantistoj de la havenurboj ĉirkaŭ tiu 
markolo. Post multaj antaŭaj klopodoj okazis pri tio interesa kunveno 
la 10-8- 61 ; en la hejmo de S-ro Christiaan Declerck en Oostende. 
Ĉeestis tie delegitoj kaj samideanoj el Brugge, St. Andries, Oostende, 
Aartrijke, Folkestone, Dover, Hazebrouck, Duinkerke, St. Omer, Bour- 
bourg, Li]le. Flandra Ligo estis tie oficiale reprezentita de vicprezidanto 
F. Roose. Montriĝis forta interesiĝo en la plano. Estis akcentate ke la 
Beneluksaj kongresoj tute ne plu havas sukceson nek allogon. Mal- 
multaj el belga lando iras ankoraŭ tien, kaj preskaŭ neniu el Neder- 
lando ankoraŭ venas al Belgujo. Kelkaj estraranoj de Flandra Ligo 
opinias ke estus bone organizi iun kongreson por okcident-Belgujo, 
Nord-Fracujo kaj Sud-Anglujo. La tasko por la venontaj monatoj estos 
nun priserĉi la eblecojn, elekton de urbo, provizoran organizon de 
programo ktp. Diversaj personoj kaj eĉ almenaŭ unu grupo povos helpi. 
Ĉion centrigas S-ro N. Smith ; 14b Castle Avenue, DOVER (Kent) 
Anglujo. 

C l'looajo pri ^&eouoj 


1) Grava Internacia Katolika Revuo 
nun ankaŭ aperos en Esperanto. 

La konata Itailingva revuo Citta Nuova ”, jam grandskale dis- 
vastigita en multaj landoj per ia respektivaj naciaj lingvoj, aperos nun 
ankaŭ en Esperanto sub titolo : “ Nova Civito M . 

La zorge ellaborita enhavo estas tre varia, interesa kaj aktuala. 
Mondkroniko : ravaj ekskursoj inter la mirindaĵoj de scienco kaj tek- 
niko ; ĉio riĉe ilustrita ; noveloj kaj historio ; pritraktado de vivproble- 
moi ; recenzoj pri novaj libroj ; meditado ; katolika doktrino. 

Gi estas esence bazita sur la kristanaj kredo kaj amo. Kvankam la 
unua intenco estas doni nutraĵon de la Mero, kaj formi la konsciencon, 
iaŭ ia vorto de Dio kaj la instruado de la Eklezio, la eldonistoj tamen 
tute ne malzorgas la artan perfektiĝon kaj la literaturan aspekton. 

La jarkotizo por ses numeroj estas 1.200 Itliroj ; 7 r 20 Ned, Guld.; 
29 St. Mendu ĉe : “ Nova Civito M Via della Scrofa H/l ROMA 
Italujo. Poŝtkonto 10406 : Citta Nuova. 

2 ) “ E1 Popola Ĉinio ”. 

Tiu dumonata, tre rice ilustrita revuo kiu donas bildon de la evo- 
iuo de la renaskiĝanta Ĝinujo kostos nur 34 belgajn frankojn por jara~ 
bonokaj eĉ nur 60 se vi abonas por du jaroj ! Provnumero estas havebla 
ĉe nia redakcio. Tiuj kiuj pagos antaŭ la jarfino ricevos senpage unu- 
paĝa koloran esperantan kalendaron. 

Tiu revuo samtempe atentigas pri siaj eldonoj. 

Maŭ-Tse-Tung Pri Praktiko ; prezo : 2 resp. kuponoj 

(tiu prezo estas por enbinditaj ekzempleroj ; la broŝuritaj kostas la 

duonon) 

Poŝtmarkoj de la Ĝina popola Resp. albumo : 17 resp.ku. 

1 eranto . Flandra Esperanto-dnstituto BRUGGE, Blankenberge 
steenweg 72. 

3) Komuniko el Francujo. 

EI la provinco “ NORMANDIE ” kies ĉefurbo estas ROUEN, 
post diversaj klopodoj, la ĉefa ĉiutaga ĵurnalo akceptis enpresi Espe- 
rantan Kurson. ĉiun semajnon en sia “ Junulara Rubriko M . 

Tiu ĵurnalo aperas po 180.000 ekzempleroj kaj tiel fariĝis bona 
propagandilo por ESPERANTO. 

Dezirante pruvi, al la Direktoro de tiu ĵurnalo, la valoron de 
ESPERANTO, ĝian viglecon kaj ĝian disvatigecon, la normanda 
esperantistaro, alvokas ĉiujn Esperantistojn, en la tuta mondo, sendi 
dank’ kaj gratulpoŝtkartojn al la ĉKsuba adreso : 

ESPERANTO, Junulara Rubriko, ParisG Normandie ROUEN 
Seine Maritime - FRANCIO. 

ĈIU SENDONTO RICEVOS RESPONDON 

b£!qa espeuanto feĜeRACio 


Sabaton, la 7-an de oktobro, okazis en Bruselo, kunsido dum kiu 
la gvidantoj de ambaŭ Ligoj pridecidis la starigon de Federacio, kiu, 
ek de nun, reprenos la ĝeneralan propagandan laboron, kiun tiuj du 
ligoj efektiviĝis ĝis nun, 

La du estraroj provizore gvidas kaj gvidos la novan federacion 
en kornuna Estraro. Provizora Administrantaro estas kunmetita, kiu 
konsistas el la estraranoj de ambau ligoj kaj el la Prezidanto, vic- 
prezidanto kaj sekretaria de ĉiuj grupoj kiuj jam aligis siajn membrojn 
al la nova federacio dum la citita kunveno. 

Principe estas akceptitaj kiel membroj al la nova Federacio ĉiuj 
membroj de ambau Ligoj, kiuj pagis la kotizon por 1961 al unu el tiuj 
ligoj, nur tiuj kiuj mem oficiale rezignus, estus forigataj de la komuna 
listo. 

La provizora Administrantaro fiksis jam la kondiĉojn laŭ kiuj 
estos elektata la unua definitiva administrantaro : ĉiu grupo rajtos 
reprezentigi sin en la Administrantaro de unu membro per ĉiu komen- 
ciĝinta kvindeko da membroj enskribitaj en la grupo dum la jaro 1960. 

La grupcj estis petataj havigi la nomojn de la kandidatoj, kaj la 
unua ĝenerala kunveno de la Federacio jam okazis en Bruselo la 

4.11.61. 

Ni publikigos en 3a sekvonta numero, la unua de la Federacio, la 
statuton kaj la regularon pri interna ordo de la novo Federac-o, respek- 
tive akceptita dum la stariga kunveno de la 7.10,61, kaj dum la 
ĝenerala kunveno de la 4.11.61. 

FL. L. E. 

Orientaj Tapisoj 


Kiu jam foje staris antaŭ elmontra fenestro kun tapiŝoj el Oriento, 
verŝajne sin demandis : *' kial ĝuste el tropikaj landoj orientaj devenas 
tiom granda diverseco de varmigaj lanaj tapiŝoj ? ” 

Oni pli facile imagus ke tia industrio pli frue estus disvolviĝinta 
en malvarmaj landoj. Orientaj tapiŝoj dankas sian nuntempan kvaliton 
kaj belecon verŝajne al la fakto ke ĉiu Mohametano deziras posedi 
propran preĝtapiŝeton. Estas malpermesite tuŝi teran polvon dum pre- 
ĝado ; krome, kie ajn oni troviĝas, je la fiksita horo, oni devas klini en 
direkto de Meklca por la preĝado. 

Krom tio la tekniko de tapiŝnodligado estis la nura kiun la Araboj 
disponis, eĉ kiam ili deziris fari pli pezajn teksajojn. Selpoŝoj, tendaj 
kovrilaĵoj kaj eĉ kapkusenoj estis nodligataj. 

Jam antaŭ la mezepoko oni klare povis distingi du grupojn tapiŝ- 
ajn ; unue tapiŝoj por la kortegoj kaj moskeoj faritaj de la plej artis- 
temaj tapiŝistoj ; kaj due la malpli tendencaj produktoj. destinataj por 
la popolo. Sed unu grava samtendenceco ĉiam estis konstatebla : por 
imperiisto kaj bedumo la tapiŝoj estis la plej kara kapitaligo. 

La plej famaj ankoraŭ ekzistantaj tapiŝoj datumas el la dektria 
jarcento. Sed jam en la deksesa la tapiŝarto atingis la tre altan nivelon ; 
kaj tio restis eĉ ĝis hodiaŭ ! 

Ekzistas kvin ĉefgrupoj en kiuj la orientaj tapiŝoj estas dividataj ; 
persa, turka, kaŭkazia, turkmenia kaj ĉina. Ĉiuj havas karakterizajn 
signojn kaj diferencojn. La persaj tapiŝoj elmontras la plej altan gra- 
don de perfekteco teknike kaj ankaŭ arte, Iliaj modeloj estas naturalis- 
maj, ne realismaj, kaj efektive vivigas pro la plej delikataj kolornuan- 
cadoj. Tio ĉi nur eblas pro la uzado de lano. Lano estas farbebla en la 
plej delikataj nuancoj. La plej fama ekzemplero el la persa grupo certe 
estas la sankta tapiŝo en la moskeo de Ardebil. Gi nombras proksimume 
33 milionojn da nodoj kaj ĉiuj estas manfaritaj ; ĝi datumas el la jaro 
1540, kaj la farado postulis 30 jarojn ! 

Turkaj tapiŝoj estas tute diferencai de karaktero ; iliaj koloroj es~ 
tas muJte pli simplaj kaj la modeloj iom maldelikataj de strukturo, 
Tarnen laŭ arta vidpunkto ili estas najbaraj al la persaj. Precipe kiam 
oni scias per kiaj primitivaj ilaroj tiuj nomadoj el Kaŭkazio nodligis 
siajn tapiŝojn, tiam oni admiras pri la fortikaj, tre geometriaj modeloj 
el Shirvan, Dagestan kaj Kubio, la tri ĉefregionoj el kiuj devenas la 
Kaŭkaziaj tapiŝoj. 

Mondkonata el tiu ĉi grupo estas certe la Bokhara, kiun oni nomas 
“ la Rembrandt ” el la orientaj tapiŝoj. Tre simbola estas ke la milite- 


inaj turkmenoj preferas apliki la sangruĝan koloron ĉe la prilaborado 
de siaj tapiŝoj. 

La modeloj en la ĉinaj tapiŝoj kiel prunfloroj, papilioj, birdoj kaj 
drakoj estas tute egalaj al tiuj, kiujn oni vidas sur la famaj ĉinaj gra- 
vuraĵoj, Ili estas simbcloj de feliĉo, prospero, bonsaneco kaj longa vivo 
de ia posedanto. 

Rimarkinde estas : la tekniko de ĉiuj restis preskaŭ tute neŝanĝita 
dum jarcentoj ! La krudmaterialoj estas ĉiuj loke farataj. La memtek- 
sata, tre forta lano estas farbita per koloraĵoj, kiuj ankaŭ estas mem- 
faritaj laŭ tute sekretaj receptoj, per tradicie transdonata konservado. 
Kiam oni en la komenco de tiu ĉi jarcento timegis la utiligadon de pli 
malkaraj anilinfarboj, la persa registaro tuj malpermesis la uzadon 
kaj dekretis : malobeo estu punata per forhako de la dekstra mano ! 
Feiiĉe oni ne bezonis apliki tion, ĉar la novaj farboj ne efikis samsuk- 
cese. La teksiloj plej ofte konsistas el kvar traboj per ŝnuroj kunligataj, 
sur kiuj la ĉenfadenoj estas metataj. Virinoj kaj infanoj teksas kaj 
nodligas la tapisojn. 

Kapabla tapiŝistino povas fari tage sep- ĝis okmil nodojn ; por 
kio ŝi antaŭ kelkaj jaroj ncevis la tagsajiaron de 25 cendojn. La lasta 
frazo eble forprenas iom el la romantiko kiu pendas cirkaŭ la orienta 
tapiŝo. Sed la fakto restas ke ili kreas neniam samniveligatan belecon. 
Evidentiĝis : la tekniko de nodligado por la tapiŝfarado jam estis apli- 
kata de 1a unuaj terloĝantoj ; ili tiel faris siajn fiŝ- kaj ĉaskaptilojn. 
Tiuj ĉi laboroj fakte estas nur viraj kaj kompreneble preskaŭ ĉiuj viroj 
volis memfari sian ilaron. Kiam pro tiaj laboroj ekestis la unuaj tre 
primitivaj tapiŝoj. jam baldaŭ la nodado fariĝis speciala virinlaboro. 
La jarcentoj preterflugis ; sed hodiaŭ ĉie, kie oni faras tapiŝojn, tio 
okazas per la manoj virinaj, kiuj delikatfingre lerte kreadas belecon tre 
varian. Verŝajne tio estonte tamen ŝanĝiĝos, ĉar kiam antaŭ nelonge 
en Germanio oni per televido bildigis la tapiŝfaradon, envenis sekvon- 
tan tagon miloj da informpetaj leteroj, kiuj grandparte (80 %) deve- 
nis ... jes de viroj ! Mirego inter ĉiuj, kiuj interesiĝas pri tio. Kiam 
poste kelkaj nervkuracistoj deklaris : “ ĉi tiu laboro estas perfekta por 
kvietiĝi ” tiam pli kaj pli da viroj sinokupis per nodligado. La butikis- 
toj, kiuj liveras la centkolorajn lankvalitojn, konas sian viran klienta- 
ron, kiu serioze plenkonscia aĉetas por la tapiŝo jam komencita aŭ 
por tiu, pri kiu ili jam ofte revis. 

Kuracistoj, bankistoj, direktoroj, sekretarioj kaj fervojistoj, kon- 
cize, bomoj, kiuj dum la laboro bezonas multan energion, trovas trank- 
vilon, kvieton kaj ripozon per tiu tute nova libertempa destino, Ne nur 
la manlaboro kontentigas sed ankaŭ la ideo krei ion belan laŭ propra 
gusto. Oni ne bezonas dubi pri la fiero de la doma sinjoro kiam li povas 
transdoni memfaritan kreaĵon. 

Artikolo etisendita de la 
“ Intevnacia Lano-sekretariejo ” 
Amsterdam 

Fermentario. Carlos VAZ FEREIRA. EI hispana Iingvo esperantigis Prof. Manuel 
Fernandez Menendez, eldonita de Urugvaja Esperanto Societo, Montevideo. = 
Unu volumo 21 x 15, 264 p. bele presita sur bona papero; bindita per maldika 
kartono. 


p. 129: « .. .koncernas al...» p. 157: Koncerne al... (Koncerni estas transitiva.) 
p. 57 kaj 71 « klaso da agoj... anstataŭ... de agoj. 

p. 77 (mi finu kun rideto) «je m f en plane » laŭ la kunteksto verŝajne: « tio min 
»ne interesas». Nu mi trovas tiun «franclingvan» (?!?) dirmanieron en la 
« Glosareto de-la Tradukinto » (ĉi tie sen la supersigno) kun la traduko: «mi 
ŝvebas (super tio) ». 

Car estas glosareto ĉe la fino de la volumo (tre bone kaj zorge aranĝita). 
Entute profitdona libro, legota kun plezuro de tiuj, kiuj ŝatas meditadon. 

C. ROGISTER. 


DAILY MAIL: «Bildlibro pri bestoj ». Formato 31x24. Prezo: 15 Ang. Ŝiting. 

Adreso/Carmelite House, London, E.C.4. Anglujo. 

Jam plurfoje ni havis la eblecon prezenti kaj rekomendi iun (tre) bonan 
eldonon de mfanliteraturo. Sed nun prezentiĝas io tute elstara. Estas rimarkinda 
afero ke eldonfirmo kiel la «Associated Newspapers » kiu eldonas Daily Mail, 
Tbe Evening News, Daily Sketch k.a. interesiĝas pri esperanto. Tiu firmo anoncas 
plie ke ĝi eldonos ankoraŭ en esperanto se tiuĉi unua provo sukcesos. La unua 
venonta estos «Amuzo per Scienco». La nuna montras en 38 grandformataj 
paĝoj la ronĝulojn, la hufulojn, la mamulojn, la senvertebrulojn ktp. ktp. ktp. 
Klarigo estas tre klara en bone legebla litero kaj la bildoj estas tre belaj. Bonega 
edukilo kaj instruilo. La infanoj (kaj ne nur la infanoj !) daŭre rigardos en la 
libro; ili lernos kaj tiun sciencon kaj esperanton. Estas tre tre esperinde ke la 
esperantistoj amase aĉetos la Iibron. 


Tiu verko estas tradukita omaĝe al la aŭtoro okaze de lia okdeka datreveno 
de naskiĝo (1952). Diversaj cirkonstancoj faris, ke la eldono ne estis preta antaŭ 
julio 1960, kaj bedaŭrinde Vaz Ferreira mortis intertempe. 

La titolo restis hispanlingva, kaj estas metafora. Ĝi komparas kun fermentado 
la spiritan agitadon, el kio formiĝas, kaj en kio evoluas ideoj. Pri tiu « fermen- 
lado » Prof. Vaz Ferreira en sia antaŭparolo memorigas, ke li komencis jam en 
1908 publikadon en « kajeroj » de artikoloj, per kiuj li notis siajn ideojn pri iaj 
ajn temoj, ne atendante ilian « kristaliĝon ». Li konsideras, ke atendi la maturi- 
ĝon dc ideoj antaŭ ol esprimi ilin publike, kaŭzas la perdadon de valorplena 
pensado, ĉu pro la morto, ĉu pro la posta seninteresiĝo de la pensinto. Ne nur 
la propran ideformadon li tiel aludas, nek tiun de konataj filozofoj, sed ja ankaŭ 
tiun de neverkantoj. Li antaŭvidas la kritikojn, i.a. pri la superabundo de skri- 
baĵoj, kiu rezultus de tiu detala priskribo de la ideformiĝo —- kun la neevitebla 
enmiksiĝo de senvaloraj fantaziaĵoj —, sed li opinias, ke el du malbonoj, la mal- 
pli granda — do la elektinda — savus de pereo altvaloran konutribuon al la 
filozofio. 

La libro enhavas 57 artikolojn pri diversaj temoj. Kelkaj el ili konsistas el 
nur kelkaj linioj; aliaj ampleksas plurajn paĝojn. Sub tri titoloj: « psikogramoj », 
« reagoj », « pseŭdohumoro » oni legas — kun plezuro — senligajn aforismojn, en 
kiuj esprimiĝas originala saĝo. Escepte de « Aktuala Paralogismo », kiun mi ne 
sukcesis kompreni, kaj kiu aspektas —■ al mi, laikulo, — kiel peniga harfendado, 
mi ĝuis en la plej multaj artikoloj veran plezuron ; ili pruvas ĉe la verkinto 
grandan originalecon. 

La lingvo en la traduko estas iom peza, kaj tio ne faciligas la legadon de 
tezoj jam per si mem abstraktaj. Jen ekzemplo (p. 123) « Oni tradukas kun unu 
» el du celoj: ĉu havante sciencan aŭ informan celon, aŭ havante beletran celon.» 
ĉu ne pli simple kaj pli klare: « Celo de traduko estas, ĉu scienca aŭ informa, 
ĉu beletra. » ? Mi proponas nur unu ekzemplon, por ne trolongigi la recenzon, 
sed estus facile trovi aliajn. P-ro Menendez verŝajne tradukis tro laŭvorte. En 
sia originale verkita « antaŭparolo » li uzas bonan kaj klaran stilon. 

Preseraroj estas en malgranda kvanto. 

Ankoraŭ kellcajn rimarkojn koncerne la lingvon: 

« fortika » estas uzita kelkfoje kun la signifo: forta. 

p. 150: « ...la du alternativoj de la dilemo...2» Ni diru: la du proponoj (aŭ la 
» du vojoj) de aUernativo » 


FI. L. 


KONFITEJO „LA CIKONIO" 

G. DENDOOVEN-DERUCKE 

LANGESTRAAT, 52, BRUGGE - TEL. 342.78 

SPECIALAĴO DE BAPTO-SUKERO 
LUKSAJ KAJ ORDINARAJ SKATOLOJ 


ROGER LEGER kaj Dr. ANDRE ALBAULT: « Dictionnaire Francais-Esperanto ». 

Eldonis: Editions Frangaises d'Esperanto; 11, Rue P. Vergnes, MAMANDE 

(Lot et Garonne). Prezo: 20,50 N.F.F. 

Tiu vortaro estas tre kompleta kaj tre « up to date ». Ĝi ampleksas 658 paĝojn 
de du kolonoj. Bela estas la papero; tre klara la litertipo; tre manuzebla la for~ 
mato; tamen libro, por meti en biblioteko. Ĝin antaŭas listo de laa fiksoj, kun 
klarigoj. En « Appendice » de 55 paĝoj, en alia koloro, la aŭtoroj donas la mezuru- 
nuojn elektrajn, mekanikajn ktp., kelkajn teknikajn afiksojn kaj terminojn, la 
tradukon de la landnomoj kaj de iliaj enloĝantoj, de la montoj, riveroj kaj 
insuloj; ankaŭ de la urboj; eĉ de la personnomoj. Sekvas du paĝoj da muzikter- 
minoj. Poste la bestoj kaj ilia bruo ! Poste interjekcioj kaj klarigoj pri Francaj 
kaj esperantaj mallongigoj. Oni vera volis nenion forgesi ! Ni tre rekomendas ! 

F. I. 

JEAN FORGE « La Verda Raketo ». Satira novelaro el Esperantujo. 147 paĝoj. 

Eldonis KOKO Kopenhago 1961. Prezo 10 Danaj Kronoj ĝis 1 Nov. Poste: 

15 kronoj. 

La reveno de J.F. similas iom al tiu de la fama Polo Kabe (= Dr Kazimirz 
Bein). 3. Forge estas fakte Jan Fethke ; li naskiĝis en 1903 kaj estis iom fama 
filmreĝisoro. Antaŭ la miiito li verkis « Abismoj », « Saltego trans Jarmiloj » kaj 
« Mr. Tot aĉetas mil okuiojn » kiuj tre popularigis lin. Kaj nun, post tiom da 
jaroj ni icaŭdas pri li kaj relegas de li. Despli bone ! Tiu-ĉi libro estas, kiel ĉiuj 
de KOKO, bele eldonita, forte enbindita kaj en formato tute ne ĝena, tamen kom- 
plete tiu de libro, tiel ke ĝi ornamas la bibliotekon. Interne, bela papero kaj klara 
litero. La unua novelo priskribas la strangan halucinacion kiun havis esperantisto. 
La dua rakontas la konfuzon kiun havis samideanoj kun nigrulo kun kiu ili orga- 
nizis prelegvojaĝon de fremda samideano. La tria temas pri flirtema junulino 
kiu serĉis aventureton kaj trovis ĝin... kun aktiva esperantisto ! La finiĝo tamen 
estas bona kaj... serioza ! Kvara novelo rakontas kion renkontis la esperantista 
geedzigoficejo « Svat ». La kvina estas vere burleska ! Ĝi priskribas kion travivas 
senbrida propagandisto por nia afero sekve de « genia » trovaĵo de li. Kaj jes, la 
sekvoj de korespondado en esperanto devis ankaŭ esti montritaj, foje. Tion faras 
la sesa noveio « Knabino kiu ŝtelis... ». Kaj kompreneble ne forgesi la disputojn 
inter geedzoj kaŭze de esperanto ! «Aŭ mi — aŭ esperanto ! ». Cu vi jam 
aŭdas ŝin ? ! lom da virina psikologio en « Ses Leteroj ». Kaj la naŭa kaj lasta 
novelo apartenas al Ja futurisma speco, iu « science fiction ». Mi tute ne dubas 
ke la esperantlstoj tre ŝatos legi tiun libron. Pro du motivoj. Unue, la skizo’ 
pritraktas la esperantistan vivon, kaj, ekzemple, ĉiu samideano volos scii kiama- 
niere solviĝis aŭ finiĝis konflikto inter geedzoj kaŭze de esperanto. 

Due, la intrigoj estas bone trovitaj. Vere, la rakontoj kaptas nian atenton. 
Oni volas legi ĝis fino... kaj oni tuj volas komenci Ja sekvantan novelon. Mi 
aldonu plic ke mi rimarkis nur du preserarojn (toaleto p. 23 kaj ridetante p. 45) 
kaj ke la lingvo estas modelo de klareco kaj de ĝusteco. Tamen, tamen, kelkaj 
noveloj Seniluziigis min ! Tiu seniluziiĝo kiun mi sentis post legado fontas en la 
malesperiga supraĵeco de la priskribado de la temoj. Precipe la amaj temoj estas 
terure banalaj (i.a. en « Knabino kiu ŝtelis la feliĉon »). Nenia psika profundeco ! 
Estas tial ke mi kontraŭvole devas esprimi mian juĝon ke laŭ kriterio de artlite- 
raturo tiu libro ne liavas tre grandan valoron. La verkisto certe kapablas rakonti 
sed en kelkaj kazoj la originaleco aŭ profundeco tute mankas. Donu la saimajn 
intrigojn al mi ne scias kiom da personoj, ili preskaŭ ĉiuj egale bone priskribos 
kicl la verkisto faris. Multloke oni antaŭe scias kion la koncerna persono faros 
aŭ eĉ diros : ŝablonaj, stereotipaj, preskaŭ konvenciaj frazoj; kiuj do ne plu 
vekas ian emocion, jes iun ridemon. Ekzemplo: la lasta frazo de la lasta novelo 
«en ŝiaj grandaj okuloj trembrilis arĝentaj larmoj...». Spontane eliras el la 
buŝo ia duonmoka «hoo. . ». Eble kelkaj legantoj kontraŭargumentos ke la 
novelo « Ses Leteroj » prezentas belan pecon da virina psikologio ? Kaj tamen, 
ankaŭ tie ĉio estas tiel supraĵa. Ni jam milfoje legis kaj ni jam sufiĉe eksciis ke 
en tia situacio « via silentado nervozigas min, depost multaj tagoj mi jam ne 
dormas » (p. 129). Mi tamen denove aldonu ke la rakonto teknike estas bona. 
Oni ridas pro la ne-atendita finiĝo. Sama rimarko rilate al tiu intelektul-edzino 
kiu kredas en kartomancio kaj amlikvoro(l) (= « Aŭ mi aŭ Esperanto »). Kiel 
senkulpigon oni povus diri la opinion ke noveloj, ĝenerale, ne celas enprofun- 
diĝon en homajn sentojn kaj animojn; despli ĉar la aŭtoro celis krei « satiran » 
novelaron pri esperantujo. 

Tamen se oni dirus tion, tio estus konfeso. Estas nur la vera, kreanta art- 
verkisto kiu faras juvelojn. : ĉar tiu estas iu kiu vidas pli, sentas pli, iras pli al 
la esenco kaj al la fundo de la homa animo ol ordinara homo kapabJas. Ciu 
granda literaturo estas literaturo kiu donas la esencon, kaj forlasas la akciden- 
taĵojn. Ankoraŭ lingva rimarko . kio estas « pekoza » ? (p. 24) 


Drs. F. R. 


GRUPA V/IV/ADO 

Antwerpen, 

Flandrema Grupo Esperantista ” regule kunvenas denove en 
publika ejo. La membraro iĝis tro multnombra por ankoraŭ kunveni 
en privata hejmo. Tiuj kunvenoj kaj la kurso okazas la merkredon, 
vespere je ia 20 h. en ' Peter Benoit ”, Frankrijklei 8, 

“ Paco kaj Justeco M Brugge, 

Tiu n-ĉi jaron la grupo ne kunvenis en nur unu monato, aŭgusto, 
ĉar tiam tro multaj vojaĝis. Ni tuj rekomencis en sept. La kurso okazas 
la merkredon vespere je la 20a h. en la Middenstandshuis, *t Zand. 
La ĵaŭdon vespere okazas la ordinara Iaborkunveno. Ni jam ĝuis ves- 
peron kun ekzercadoj prezentitaj laŭ tre originala kaj amuza maniero 
de Roger Martens, Kompreneble festdirektoro Andre Dumarey jam 
gvidis cerbogimnastikon. Kelkaj gemembroj vojaĝis (tri al Harrogate) 
kaj rakontis pri tio en la grupo, La 12an de. oktobro nia liga prezidanto 
S-ro G. De Brouwere paroladis pri sia vojaĝo en ekstrema Jugo-Slavia 
lando kaj montris ĉirkaŭ ducent tre belajn diapozitivojn. Lin interesas 
precipe la ĉiutaga vivo de la popolo kaj pri tio li paroladis interesege. 
Novaĵo en la grupo estas ke depost nun nia prezidanto preskaŭ ĉiufoje 
parolados dum kvaronhoro pri iu historia temo. Li jam faris pri la 
venerado de relikvoj en la Mezepoko. Sur la programo ni havas anko- 
raŭ vojaĝon al Antwerpen. Baldaŭ ni havos ree debatvesperon. Ni 
daŭre sportludas la sabaton posttagmeze kaj ni serĉas eblecon por 
daŭrigi tion ankaŭ dum la vintro. Nia grupo enskribiĝis en la nova 
T.V. ludo : Waag uw Kans(— provu vian ŝancon) kaj ni nun 
esperas ke sorto faros ke ni estos elektitaj por partopreni. 

Leuven, 

Tri sinsekvantajn vesperojn la grupo faris viziton al la observa- 
torio de Kesselberg (= Kesselmonto) kie klarigoj estis donataj de 
S-ro j. Meeuws, mem ano de la internacia lingvo. Alian fojon la grupo 
organizis paroladon de S-ro Paul Poinet kiu pritraktis la steloĉielon. 
Ankaŭ Drs. Wim De Smet, profesoro en la liceo faris paroladon kun 
lumbildoj pri sia tre longa vojaĝo tra la norda Svedujo. 

Nia tre aktiva ligano Frato Arni De Corte preparas novan bro- 
ŝuron. pri reverenda Patro Max. Kolbe. Liaj broŝuroj pri modernaj 
sanktuloj estas jam ĉie konitaj en esperantujo. Lia laborado vekis tian 
interesiĝon, ke li mirigis kaj admirigis siajn ordenajn superulojn. 

WijgmaaL 

Okoze de loka kermeso, grupeto da Esperantistoj organizis en 
Wijgmaal, vilaĝeto apud Loveno, Esperanto-Ekspozicion, en salono 
de la Paroĥa Domo, dum tri tagoj. 

Ilin helpis per materialo, afiŝoj, libroj k.t.p. Flandra kaj Belga 
Ligoj, U E A kaj unuopuloj. 

Enirbileto lccstis dek frankojn kaj rajtlgis al partopreno en tom- 
bolo kun beletaj premioj : pupoj en diverslandaj kostumoj, gravurajoj, 
vazetoj, lernolibroj. 

Ge la malfermo forestis ‘ cficialaj ' r invititoj : viiaĝestraro, lerne- 
jestroj ; ĉeestis raportisto de la ĵurnalo “ Het Volk “ kaj Samideanoj el 
Bruselo, Herent, Kessel-Lo, Loveno, Rotselaar, Wilsele, Bierbeek. 

La nombro da vizitantoj ne atingis cent kvindek ; sed deko da ili 
enskribiĝis por kursc, komenciĝinta en oktobro. 

Tamen la bone kaj bele aranĝita Ekspozicio meritis pli grandan 
interesiĝon, des pli ĉar la dejorantoj donis klarigojn pri ĉio videbla. 

Tuj ĉe la eniro frapis la ĉarma aspekto de la tutaĵo, tre kolore 
elstaranta kontraŭ helblua fono kaj taŭge dividita en sekcioj Zamenhof, 
la Aŭtoro : unua instruado, ĉiuspecaj lernolibroj ; disvastiĝo tra la 
mondo : diverslandaj revuoj kaj abunda literaturo ankaŭ por infanoj ; 
organizado : UEA ■— diversaj ligoj — Kcngresoj ; praktika uzado : 
korespondo kaj interŝanĝo — turismo kaj komerco. 

Plej meritplene laboris Fraŭlino Henquinez, Gesinjoroj Marteau, 
junuloj Vleugels kaj Devleeschouwer. 


^njormoj el la ^ŝperanto 3^ulturdomo (^reditton 

1) KULTURAĴ KONTAKTOĴ. 

Nun finiĝis la somero kaj ia geamikoj, reveninte hejmen, revivigas per la 
memoro la Iibertempajn okazaĵojn. 

La Esperantista Kuiturdomo en BAUGE (Maine et Loire) FRANCUJO fermis 
siajn pordojn sed ĝia somera viveco plenigas la koron de la restadintoj. La reme- 
moro permesos aj ili plenumi sian esper-plenan promeson reveni al Gresilion 
post unu aŭ du jaroj, kaj retrovi la internacian etoson kiu regas en ĝi, ĉefe 
en Julio. 

Krom la periodoj pli celantaj al la instruo de Esperanto al la franclingvanoj 
(sed je kiuj la nefrancoj kompreneble estas bonvenataj ĉar ili internaciigas la 
e toson) ekzistas en Julio speciala periodo kultura kaj kulturiga: « La Interna- 
ciaj Kulturaj Ferioj ». Dum tiu periodo en 1961 prelegis, S-ino E. LAPENNA el 
JUGOSLAVTO, S-ro DARJO RODRIGUEZ el HISPANUJO, S-ino CHEVERRY. 
D-ro ALBAULT, S-roj LLECH - WALTER lcaj BABIN el FRANCUJO. La temoj de 
la prelegoj estis tre diversaj, interesaj kaj ĉiam atente aŭskultataj eĉ pridisku- 
tataj. Jen kelkaj titoloj; la recenz-Iaboro en Esp.-gazetaro; Popularsciencaj eldo- 
naĵoj en Esperanto; la malsato en la Mondo; Seksologia problemo; evoluo de 
Edukado; lingvo haoso en Eŭropo; dancoj kaj kantoj el Katalunio, k.t.p. Dum 
la sama periodo estis organizitaj ekskursoj al la plej interesaj vidindaĵoj de la 
ege bela regiono: ia Loire-kasteloj dumtage kaj dumnokte, originala zoologia 
ĝardeno, ANGERS, ĝia kastelo kaj ĝia muzeoj, k.t.p. 

Internacia, kultura kaj feria, tia estis tiu periodo 1961, du samaj jam estas 
planitaj: Unu en Aprilo (Paskaj ferioj) kun partopreno de eminenta profesoro 
Waringhien, alia komence de Julio. 

2) « KULTURAĴ KAJEROJ » 

De tiu tre interesa kaj plaĉa revuo kiu respegulas la kulturan agadon en la 
kastelo kaj ekstere en la tuta esperanto-mondo, oni povas ricevi provnumeron 
sendante unu respondkuponon al: «Kulturaj Kajeroj » Boulevard Bujsson 5, 
Rochefort sur Mer, Francujo. 

se vi paroIŭs pRi stRovi... vi pensas pri 
viAnĜAjeĵo. se vi pensAS pri viAndaĵejo... vi 
AĈetAs ĉe 

STROVI 

Vlamingstraat, 48 BRUGGE 

STROVI - Varoj : 

GARANTIO pri 

bona kvalito 

kaj bona prizorgado 

Telefono : pogranda komerco 34559 
detala » 33408 

S T R 0 V I estas unuaranga! 


★ poR viaj eksteRUnPAj 
tRAnspacjoj 

★ poR ŝanĝoj en Ia plej Alta 
kURZO 

★ poR vojAe,6evizoj 


STVLAANDi 

MLnvjĵ 


Bank van Roeselare &. Westvlaanderen 
Sidejo: ROESELARE 

Noordstraat, 38 Belgujo 


38 Agentejoj kaj oficejoj en la tuta provinco de Okcidentflandrujo . 





A 

mAnupvktuRcVjo pRmo DE BROUWERE 

Magdalcnastraat, 29, Kortrijk (Bclgujo) - Tel. (056) 216.54 


VIRINAJ BLUZOJ KAJ JUPOJ 
" MAGDELEINE " 

ŭeponitA kvAlitmARko 
La pe.Rfektc\ konfekcio 
fABRikitA el ple] BonAj svisaj teksAjoj 
Haveblaj en la bonaj konfekcibutikoj 


PRECIPAJ CENTROJ: 


Antwerpen 


Arlon 

Brugge 

Brussel 

Eupen 

Gent 

Herstal 

Leuven 

Luxembourg 

Mechelen 

Roeselare 

Tournai 

Turnhout 

Verviers 


Aalmoezenieritr. 2 
Abdijstr. 57 
Anselmostr. 17 
Nationalestr. 87 
Marche-aux-Legumes 16 
Breidelstr. 8 
Galerie d’Ixelles 9 
Anspachlaan 194 
Kirchstr. 14 
Brabantdam 25 
Rue Large Voie 4 
Bondgenotenlaan 29 
Place de la Gare 67 
Grootbrug 8 
Ooststr. 124 
Rue Royale 75 
Herentalsstr. 6 
Pont St. Laurent 2 


Pr*slta ©n Bolgujo de H. De Baene-Sercu, Delaplacestraat 9, Slnt-Kruls Brugge 












